**Augstkalnes pamatskolas**

**pašnovērtējuma ziņojums**

|  |  |
| --- | --- |
| Dobeles novada Augstkalnes pagastā, 22.10.2021. |  |
| (vieta, datums) |  |

Publiskojamā daļa

SASKAŅOTS

|  |  |  |
| --- | --- | --- |
| Dobeles novada izglītības pārvaldes vadītāja |  |  |
| (dokumenta saskaņotāja pilns amata nosaukums) | | |
|  |  | Aija Didrihsone |
| (paraksts) |  | (vārds, uzvārds) |
| 22.10.2021. |  |  |
| (datums) |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi vai uzsākot 2020./2021.māc.g. | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanas  datums |
| Pamatizglītības programma, | 21011111 |  | [V-9871](https://is.viis.gov.lv/Pages/Institutions/EducationProgramLicences/View.aspx?id=63859&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 11.06.2018 | 121 | 118 |
| Pirmsskolas izglītības programma, | 01011111 | ["Zvaniņi", Augstkalnes pag. Tērvetes novads LV-3709](https://is.viis.gov.lv/Pages/Institutions/Addresses/View.aspx?id=3605185&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx) | [V\_1733](https://is.viis.gov.lv/Pages/Institutions/EducationProgramLicences/View.aspx?id=63860&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 16.08.2019 | 47 | 45 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 30 | Mācību procesa apguvei ir visi nepieciešamie pedagogi. |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | --- | --- |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 3 | Pašvaldība nodrošina logopēda, sociālā pedagoga pakalpojumus. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam).

1. ***Pakāpeniski ieviest jauno kompetencēs balstīto mācību saturu.***

Sasniedzamais rezultāts:

* ieviests jaunais kompetencēs balstītais mācību saturs 1.,2. un 4.,5., 7.,8. klasēs;
* pedagogi iepazinušies ar jauno pamatizglītības standartu un pieejamiem materiāliem “Skola2030”- mācību priekšmetu programmu paraugiem, metodiskajiem materiāliem;
* 70% mācību stundas ir mūsdienīgas, kvalitatīvas un efektīvas, kurā mērķtiecīgi un jēgpilni tiek izmantotas skolā pieejamās dažādās informāciju tehnoloģijas;
* **60 % skolēnu ir mērķtiecīgi radīta interese, vēlme pašam domāt un darīt, iedziļināties, plānot un mācīties;**
* **regulāri skolēni saņem attīstošu, pozitīvu atgriezenisko saiti, lai uzlabotu mācīšanās rezultātu un prasmju apguvi.**

1. ***Veicināt pedagogu sadarbību profesionālo prasmju attīstībai.***

Sasniedzamais rezultāts:

* skola ir noslēgusi līgumu ar Skola 2030 par mācību platformas Skolo.lv izmantošanas iespējām, un 70% skolotāji izmanto piedāvātos mācību un metodiskos materiālus;
* ne mazāk kā 50% skolotāju iesaistās kopīgā stundu plānošanā;
* reizi mēnesī metodiskajās komisijās skolotāji dalās pieredzē, izstrādājot vismaz vienu labās prakses piemēru;
* katrs skolotājs ne retāk kā reizi semestrī apmeklē kolēģa stundu, ar mērķi diskutēt par kompetencēs balstītā mācību satura ieviešanas prasmi un atbalsta nepieciešamību.

1. ***Pilnveidot ikdienas mācību procesa diferenciāciju un individualizāciju izglītojamajiem ar mācīšanās traucējumiem.***

Sasniedzamais rezultāts:

* skola ir iesaistījusies Izglītības kvalitātes valsts dienesta īstenotajā Eiropas Sociālā fonda projekta Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai” PuMPuRS, kā rezultātā četriem skolēniem ir nodrošinātas papildus individuālas konsultācijas, mācību vielas apguvei;
* savlaicīgi veikta izglītojamo individuālo spēju diagnosticēšana;
* sniegts individuāls atbalsts izglītojamiem mācīšanās grūtību novēršanai gan diferencējot mācību vielas apguves uzdevumus, gan strādājot individuālajās konsultācijās.

1. **Izglītības iestādes darbības pamatmērķi** 
   1. Izglītības iestādes misija – Skola kā Augstkalnes pagasta kultūrizglītības centrs, kur mūsdienīgā un psiholoģiski labvēlīgā vidē bērniem no pirmsskolas vecuma ir pieejama kvalitatīva izglītība, daudzveidīga interešu un spēju attīstīšana.
   2. Izglītības iestādes vīzija par izglītojamo – Mūsdienīga, konkurētspējīga, tradīcijām bagāta skola personības izaugsmei.
   3. Izglītības iestādes vērtības cilvēkcentrētā veidā – Pilnveidot skolēnu savstarpējo attiecību kultūru, veicinot atbildīgu attieksmi un rīcību ikdienas situācijās.
   4. 2020./2021.mācību gada darba prioritātes (mērķi/uzdevumi) un sasniegtie rezultāti:
2. ***Palielināt formatīvās vērtēšanas ietekmi uz mācību sasniegumu apguvi, pilnveidojot un dažādojot atgriezeniskās saites sniegšanu ikdienas mācību darbā.***

Sasniegtie rezultāti:

- ir pārstrādāta „Izglītojamo mācību sasniegumu vērtēšanas kārtība Augstkalnes pamatskolā”, kurā ir norādīta formatīvās vērtēšanas izmantošana mācību procesā;

- skolotāju izglītojoši informatīvās sanāksmēs ir definēti mūsdienīgas, efektīvas mācību stundas kritēriji un analizēta to īstenošana mācību stundās;

- trīs skolas skolotāji ir demonstrējuši skolas kolektīvam, kā dažādi sniegt atgriezenisko saiti ikdienas mācību darbā.

1. ***Palielināt efektīvu tehnoloģiju izmantošanas iespējas mācību procesā, iesaistot izglītojamos.***

Sasniegtie rezultāti:

- nopirkts abonements mācību platformai Soma.lv, ko skolēni un pedagogi izmantoja mācību procesā visa mācību gada laikā;

- iegādāts nepieciešamais Prof skaits mācību platformai Uzdevumi.lv, ko skolēni un pedagogi izmantoja mācību procesā visa mācību gada laikā;

- notikusi apmācība pedagogiem un skolēniem kā strādāt ar mācību platformu Uzdevumi.lv;

- attālināto mācību laikā 70% skolotāju mācību stundas vadīja izmantojot ZOOM platformu un 30% e-klases video saziņu, tādēļ visiem skolēniem tika nodrošinātas tiešsaistes stundas.

1. ***Pilnveidot ikdienas mācību procesa diferenciāciju un individualizāciju mācību procesa organizēšanā ar talantīgajiem izglītojamajiem.***

Sasniegtie rezultāti:

* pedagogiem ir apmaksātas individuālas konsultācijas, darbam ar talantīgajiem izglītojamajiem;
* pedagogi saņem samaksu no mērķdotācijas direktora fonda līdzekļiem, kā motivāciju strādāt ar skolēniem, lai sagatavotu mācību priekšmetu olimpiādēm;
* pedagogi strādā pie mācību procesa individualizācijas, lai izglītojamie varētu attīstīt un pilnveidot savas dotības;
* ir iegūtas 3 godalgotas vietas mācību priekšmetu olimpiādēs;
* ir izstrādāta apbalvošanas kārtība, kā skola stimulē izglītojamos piedalīties dažādās mācību priekšmetu olimpiādēs un konkursos.

1. **Kritēriju izvērtējums** 
   1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādes pašvērtēšanas un attīstības plānošanas procesā ir iesaistīta izglītības iestādes padome, pedagoģiskā padome un skolēnu pašpārvalde, tās visas darbojas pēc direktora iniciatīvas. | Iesaistīt visus vecākus, ne tikai Izglītības iestādes padomes sastāvā esošo, iestādes darba pašvērtēšanā un attīstības plānošanā (izmantojot dažādas platformas- edurio, googles aptaujas u.c.) |
| Pedagogi iesaistās kopīgi definēto mērķu sasniegšanā. | Izglītības iestādes vadītājam vairāk deleģēt pienākumus un atbildību administrācijas darbiniekiem. |
| Katrs vadības komandas pārstāvis uzņemas konkrētus darba pienākumus un atbildību, plānojot regulāru skolas darba pārraudzību un analīzi, organizējot iespējas saņemt atgriezenisko saiti no visam mērķgrupām. | Uzlabot vadības komandas darbu, nodrošinot vadības komandas profesionālo pilnveidi. |
| Efektīvi, atbilstoši skolas attīstības plānam, iestādes vadītājs veic finanšu un materiāltehnisko resursu pārvaldību.  Tiek piesaistīti papildu resursi no biedrībām „Mācies Augstkalnē” un „Mežmuižas Mežrozītes”. |  |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādes vadītājs nodrošina izglītības iestādes darbības tiesiskumu, izstrādā iekšējos normatīvos aktus, kā arī regulāri atjauno un papildina informāciju VIIS sistēmā. |  |
| Vadītājs demokrātiskā ceļā pieņem lēmumus un uzņemas atbildību dažādu gan ārkārtēju, gan ikdienišķu jautājumu risināšanā.  Vadītājs mērķtiecīgi vada krīzes situācijas, pieņemot arī nepopulārus lēmumus un pilnībā uzņemoties atbildību par sekām. | Papildināt vadītāja zināšanas un prasmes par līderības stratēģijām. |
| Vadītājs atbildīgi un efektīvi informēja pedagogus, izglītojamos un vecākus par regulārajām situācijas izmaiņām saistībā ar Covid 19 pandēmiju. |  |
| Vadītājs cieņpilni un ētiski izturas pret pedagogiem, darbiniekiem, izglītojamajiem un viņu vecākiem. |  |
| Vadītājs zina Izglītības attīstības pamatnostādnēs noteiktās prioritātes. | Balstoties uz pētījumiem, pilnveidot izglītības iestādes darbu pārmaiņu procesā. |
| Vadītājam ir zināšanas un prasmes pedagoģijā, skolvadībā un pārvaldības jautājumos. | Vairāk saskaņot izglītības iestādes attīstības prioritātes ar valsts stratēģiskajiem mērķiem izglītībā. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Sadarbība ar dibinātāju- pašvaldības vadību, izglītības darba koordinatori komunikācija ir atvērta, vienmēr uz izglītības iestādes attīstību vērsta, nodrošinot skolas darbību, veidojot budžetu un risinot svarīgus jautājumus izglītības jomā. | Mainoties dibinātājam, rast tikpat veiksmīgas un produktīvas sadarbības iespējas. |
| Izglītības iestāde ir arī pagasta kultūras un sabiedriskās dzīves centrs. | Rast dažādas iespējas, sadarbībā ar Augstkalnes pagasta pārvaldi organizēt dažādus izglītojošus un saliedējošus pasākumus vietējās kopienas iedzīvotājiem arī pandēmijas apstākļos. Turpināt izveidotās sadarbības tradīcijas. |
| Vadītājs atbalsta pedagogu iniciatīvas jaunu mācību metožu ieviešanā, mūsdienīgu mācību tehnisko līdzekļu iegādē un mācību kabinetu iekārtošanā, atbalsta tehniskā personāla iniciatīvu darba dzīves uzlabošanā, mērķtiecīgi tam rodot finansiālo nodrošinājumu. | Skaidrot izglītojamo vecākiem aktuālo pārmaiņu nepieciešamību. |
| Pedagogi profesionāli sadarbojas savstarpēji vērojot un analizējot mācību stundas, kopīgi strādājot metodiskajās komisijās, plānojot un analizējot darbu iknedēļas sanāksmēs. | Uzlabot iestādes vadības komanddarbu un sadarbību mērķtiecīgai izglītības kvalitātes paaugstināšanai. |
| Ir ļoti veiksmīga sadarbība ar izglītojamo vecākiem gan skolas darba attīstības plānošanā, izvērtēšanā, pasākumu organizēšanā un vadīšanā. |  |
| Skolā efektīvi darbojas izglītības iestādes padome.  Izglītojamo pašpārvaldes sekmīgai darbībai ir pieejami nepieciešamie finanšu resursi.  Izglītojamo pašpārvalde darbojas, organizējot kultūras, sporta un cita veida pasākumus, kā arī iesaistās izglītības iestādes darbības plānošanā, un izvērtēšanā, tai skaitā iesaistās izglītības iestādes padomes darbā. |  |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Visu pedagogu izglītība un profesionālā kvalifikācija atbilst normatīvo aktu prasībām. Informācija valsts izglītības informatizācijas sistēmā tiek regulāri ievadīta un aktualizēta. |  |
| Visu pedagogu profesionālā pilnveide atbilst normatīvajos aktos noteiktajam prasībām- 3 gadu laikā ir 36 stundu apjomā. |  |
| Pedagogu noslodze ir optimāla.  Izglītības iestādē ir izstrādāta pedagogu profesionālās darbības novērtēšanas kārtība, katru gadu vidēji 2-3 skolotāji piedalās kvalitātes izvērtēšanas procesā. | Motivēt, lai vismaz puse pedagogus, kas strādā sākumskolas un pamatskolas posmā iesaistītos savas profesionālās darbības kvalitātes izvērtēšanai. |
| Izglītības iestādē ir izveidots plāns, pedagogu mērķtiecīgai zināšanu, prasmju un kompetenču apgūšanai un pilnveidošanai.  Profesionālā pilnveide tiek apmaksāta no skolas budžeta. | Pilnveidot pedagogu prasmes IT jomā, lai veiksmīgāk darbotos ar dažādām platformām attālināto mācību laikā. |

1. **Informācija par lielākajiem īstenotajiem projektiem par 2020./2021.māc.g.**

Iesaistīšanās projektā “Atbalsts jauniešiem Covid-19 pandēmijas radīto seku mazināšanai”

Dalība projektā “Atbalsts jauniešiem *Covid-19* pandēmijas radīto seku mazināšanai”, kurā darbojas jaunieši, kas ilgstoši nav socializējušies valstī noteiktās ārkārtējās situācijas dēļ. Ilgstoša mājsēdes režīma dēļ nepieciešams uzlabot jauniešu emocionālo labklājību un labizjūtu, saliedējot tos lietderīgās brīvā laika pavadīšanas aktivitātēs. Projekta mērķis ir sniegt atbalstu Tērvetes administratīvajā teritorijā dzīvojošiem jauniešiem psihoemocionālā stāvokļa uzlabošanai un veicināt viņu aktīvu līdzdalību ikdienas dzīvē, nodrošinot aktivitāšu pieejamību iespējami tuvāk jauniešu dzīves un mācību vietām. Projekta mērķa sasniegšanai jaunieši tiek iesaistīti daudzveidīgās aktivitātēs, gan grupu, gan individuālās: tās ir individuālas konsultācijas (tikšanās ar dažādu jomu speciālistiem – zinātnieku, pētnieku, vēsturnieku un arheologu Normundu Jērumu; psihologu; jauno speciālisti – farmaceiti Baibu Kaņepi); tematiskas aktivitātes (biškopība, lauksaimniecība, drošība pie ūdens, drošība un pirmā palīdzība, konditorejas meistarklase); socializēšanās un brīvā laika pavadīšanas aktivitātes, āra aktivitātes (tikšanās ar novada skolu absolventu – Izglītības un zinātnes ministrijas Politikas iniciatīvu un attīstības departamenta projekta komunikācijas koordinatoru Aivi Majoru; sporta aktivitātes, komandu spēles).

1. **Informācija par institūcijām, ar kurām noslēgti sadarbības līgumi**

Izglītības iestāde ir iestājusies Veselību veicinošo skolu tīklā.

1. **Audzināšanas darba prioritātes trim gadiem un to ieviešana**

Drošība, veselība, karjeras izglītība.

* **Drošības un atbildīgas attieksmes pret savu veselību nozīmīgums.**

## - Veiksmīgi norisinājās drošības dienas, kurā tika iesaistīti Valsts un Pašvaldības policisti, Tērvetes novada brīvprātīgie ugunsdzēsēji, Latvijas sarkanā krusta Dobeles komitejas izpilddirektore, skolas Drošības un veselības pulciņa vadītāja, Valsts ugunsdzēsības un glābšanas dienests, Zemgales reģiona brigādes drošības speciālists. Izglītojamie apguva zināšanas un prasmes par drošību, atbildību un savas veselības un dzīvības sargāšanu. Secinām, ka šīs aktivitātes ir aktuālas un nepieciešamas izglītības iestādes ikdienas audzināšanas darbā, gan runājot par drošību un veselību, kā arī iepazīstot dažādas karjeras iespējas.

## - Projekta Veselību veicinošas skolas ietvaros, Skolā un pirmsskolā notika nodarbības, viktorīnas un izglītojošas spēles, kas pilnveido izglītojamo zināšanas par savu veselību un prasmes kā to saudzēt un rūpēties par to. Šīs nodarbības metodiski atvieglo klašu un grupiņu audzinātāju darbu.

## - Veiksmīga sadarbība pagājušajā mācību gadā bija ar mobilo zobārstniecības kabinetu „Zobu feja”, kas veicināja skolēniem un pirmsskolas audzēkņiem zobu kopšanas prasmes. Gan vecāki, gan bērni izrādīja lielu interesi iepazīstoties ar zobu kopšanas pamatnosacījumiem.

* **Izpratne par karjeras izglītības nozīmi personiskajā izaugsmē.**

- Izglītības iestāde piedalās [Dobeles novada Izglītības pārvaldes īstenotajā projektā Nr.8.3.5.0/16/I/001](http://www.dobelesizglitiba.lv/f/uploads/ZINA_NR_1.docx) [“Karjeras atbalsts vispārējās un profesionālās izglītības iestādēs”, kura ietvaros **30. un 31. martā karjeras attīstības atbalsta pasākuma ”Karjeras nedēļa 2021” ietvaros  Dobeles Jaunatnes iniciatīvu un veselības centrs sadarbībā ar Dobeles novada Izglītības pārvaldi organizēja  aktivitātes “Karjeras viktorīna 9. klašu izglītojamajiem”, kurā trīs mūsu 9.klases audzēkņi guva godalgotas vietas.**](http://www.dobelesizglitiba.lv/f/uploads/ZINA_NR_1.docx)

- Mācību ekskursiju laikā Ribbes dzirnavās izglītojamie apguva uzņēmējdarbības principus, iepazina lauksaimnieka agronoma profesiju un izmēģināja roku konditora beķera amatā.

Secinājums: ekskursijās, pārgājienos un organizētās tikšanās laikā, izglītojamajiem ir plašas iespējas iepazīt dažādas profesijas un karjeras izglītības iespējas.

**7.Citi sasniegumi**

7.1. Sadarbība ar Lietuvas republikas Žagares ģimnāziju. Lepojamies, ka arī attālināti sadarbība veiksmīgi turpinājās arī 2020./2021. gadā. Notika pedagogu metodiskā diena Zoom platformā. Žagares ģimnāzijas skolēni gatavoja un vadīja Kahoot spēli Augstkalnes pamatskolas skolēniem un Augstkalnes pamatskolas 7. klases skolēni veidoja viktorīnu Žagares ģimnāzijas audzēkņiem.

Īpaši radoša un veiksmīga sadarbība Augstkalnes pamatskolas kolektīvam arī pagājušajā gadā bija arLVM dabas parku Tērvetē, kur svaigā gaisā, skolēni varēja apgūt un papildināt savas zināšanas dabaszinību, matemātikas un datorikas jomā. Augstkalnes pamatskolas skolēni atklāja Digitālo šķēršļu taku Kurbada zemē dabas parkā Tērvetē.

* 1. Nav.

Izglītības iestādes vadītājs

|  |  |  |
| --- | --- | --- |
| (paraksts) |  | Ieva Krūmiņa |